# السن : ٢٠ مهندسه

**ممكن تعرفي أي معلومه طبيه من جوجل وتثقي فيها؟**

**علي حسب التشخيص لو اعراض فيها شك مش هقدر اثق فيه لكن ك فكره عامه اقدر اخدها حاجه بديهيه للتاكيد عن المعلومه بس .**

**تقدري ترتاحي للدكتور اللي بتتعاملي معاه ازاي؟**

**انها تقدر تعبر عن المشكله بشكل أوضح قدامه غير لو بتوصف مجرد كتابه مثلاً.**

**صعوبات تقابلك وانتِ راحه مستشفي او عياده؟**

**حجز معاد بالتواجد عند الدكتور وتفضل المستشفى لان لو متعرفش طبيعه مرضها يقدر ينقلها للدكتور المناسب ف نفس الوقت لكن زياده الورق او الحاجات الروتينه ف المستشفيات الحكوميه والزحمه تخليني محبش اروح برده المستشفيات كتير.**

**هتحبس تستخدمي الويب سايت في البدايه ولا تفضلي انك تروحي العياده؟**

**لو في دكاتره هيكلموها متوفرين وفي تواصل معاهم بشكل شخصي ويشوف تاريخي المرضي هتجهه للويب سايت اكيد غير كدا العياده علشان اتعامل مع الدكتور**

**بتزوري الدكتور كام مره؟**

**بزوره كل شهرين لان بعاني من مرض حساسيه ف دايما عندي متابعه**

**واجهتي أي مشكله في الحصول علي خدمه طبيه؟**

**عندي مشكله ف اني اعرف طبيعه مرضي ف بقعد الف كتير علشان اعرف أي المرض ولما اعرفه بقعد كتير افهمه واعرفه لو الدكتور جديد ، وان الخدمه الطبيه ممكن اخدها من شخص غير متخصص ف تيجي بشكل سلبي عليا ، ومش كل الدكاتره بياخدو تاريخي المرضي ويكون في كشف سريع.**

**عندك مشكله للوصول علي عياده او مستشفيات متخصصه؟**

**بُعد المسافه بيني وبين الدكتور الشاطر اللي بكون عايزه اوصله .**

**أي الاحتياجات الطبيه اللي شايفه انها لازم تتوفر لاي مريض؟**

**توافر التحاليل بشكل دوري للناس عامه ، وتشخيص دقيق مش سريع ، ويكون ليا ملف كامل عند الدكتور يقدر يوصل ل تاريخي المرضي كله من وقت م روحتله.**

**بتحجزي معاد عند الدكتور في العيادات ازاي؟**

**في الاغلب بيكون تليفونيا ، بس في دكاتره بالتواجد ودي مشكله علشان بياخد من وقتي كتير ولازم اني اضطر أكون موجوده.**

**حصل عندك او لاي حد من اهلك حاله طوارئ ومعرفتيش تتصرفي او توصلي للدكتور؟ وممكن ف الوقت دا تستخدمي الويب سايت؟**

**اه حصلت، ووقتها اكيد هستعين بالويب سايت علشان اقدر اعمل أي حاجه واتواصل مع دكتور بشكل اسرع وكمان يكون الداتا بتاعتي وتاريخي المرضي موجود ومتسجل ع داتا بيز علشان متعرضش ل تشخصيش غلط.**

**عندك تامين صحي او طبي ؟**

**لا معنديش ومبيتوفرليش أي ميزه من مميزاته للأسف.**

**اختيارك للدكتور علي أي أساس؟**

**بختاره ع أساس سمعته ومن اراء ناس اعرفهم**

**مستنيه ايه من الويب سايت يقدمه ليكي ويفيدك؟**

**يكون في دكاتره شخصيا للتعامل ف اقدر أوصل لاي دكتور ف أي مكان وف أي وقت او حتي بشكل اسرع ، يفضل يكون في رقم موجود ع الويب سايت لحاله طوارئ ف اقدر ارن عليه وناس متخصصه تتواصل معايا بالطوارئ تحل أي حاجه مبدايا لغايه م ف نفس الوقت يقدرو يوصلوني بالدكتور بشكل اسرع ، يوفرلي اقرب صيدليه فيها العلاج اللي محتاجاه واقرب معمل تحاليل ومستشفي ليا .**