# السن : ٢٢ مهندس

**ممكن تعرف أي معلومه طبيه من جوجل وتثق فيها؟**

**مواقع معينة ومصادر معينة ومش كل المعلومات الطبية تكون مصدر ثقة بردو لازم دكتور متخصص لتشابه اعراض الامراض.**

**تقدر ترتاح للدكتور اللي بتتعامل معاه ازاي؟**

**لما بسمع عنه الاول مبحبش اروح لدكتور مسمعتش عنه قبل كدة ف سمعة الدكتور بتخليني ارتاحله وبعدين اسلوب الدكتور واهتمامه بالتفاصيل بيخليني اعرف انه شاطر**

**صعوبات بتواجهك وانت رايح مستشفي او عياده؟**

**الانتظار الكتير في العيادات**

**هتحب تستخدم الويب سايت ك تشخيص مبدأي ولا تحب تروح العياده؟**

**احب اجربه في الحاجات البسيطة زي نزلات البرد وغيرها من الامور الخفيفة طلما فيه تواصل مع دكتور حتي لو اونلاين لكن في الحاجات الصعبة زي الكسور وامراض الجلطات والقلب ف دي امور صعبة لازم مستشفي او عيادة**

**بتزور الدكتور كام مره؟ او بتروح دايما ل دكتور؟**

**حاليا الحمدلله معافي بتابع بس مع دكتور تغذية علشان احافظ علي السعرات الحرارية اللي بتدخل جسمي واقدر اكل صحي خالي اغلب الوقت ويكون خالي من الكريسترول والدهون وبروح للدكتور مرتين في الشهر كل ١٥ يوم**

**واجهه اي مشكله ف الحصول علي خدمه طبيه؟**

**مرة كان عندي حصوة علي الكلية ف روحت مستشفي حكومي اكشف ف علشان حالتي مكنتش طارئة او بتألم جامد ف قالولي حالتك cold ف اكشف في العيادات الخارجية وكان الدخول بالاولوية للحالات المستعجلة**

**عندك مشكله للوصول علي عياده او مستشفيات متخصصه؟**

**احيانا مبكونش عارف اروح لأي تخصص مرة كنت مريض وعندي الام في المعدة معرفتش اروح لدكتور باطنة ولا دكتور امراض جهاز هضمية**

**ايه الاحتياجات الطبيه اللي شايف انها لازم تتوفر لاي مريض ؟**

**ان يكون في متابعة مع الحالة دايما مش لازم اضطر اروح للعيادة او المستشفى علشان اعرف اذا كنت محتاج اجدد العلاج او خلاص هوقفه او الدكتور هيكتبلي علاج تاني ف لو فيه متابعة اونلاين او تلفونية هتوفر عليا وقت وجهد كبير ان يكون فيه هوت لاين او خدمة اونلاين في الساعات المتأخرة من الليل للحالات الطارئة**

**بتحجز معادك عند الدكتور ازاي؟ وايه ممكن المشكلات اللي بتواجهك؟**

**اوقات تلفونياً وفيه دكاترة بيكون الحجز بالتواجد وانا بجد صعوبة في النظام ده لأن ممكن اروح في معاد الاقي العيادة زحمة علي عكس لو حجزت بالتلفون ف بيكون العدد اقل بكثير**

**حصل عندك او لاي حد من اهلك حاله طوارئ ومعرفتش تتصرف او توصل للدكتور؟ وممكن ف الوقت دا تستخدم الويب سايت؟**

**حصل اه كان والدي عنده بوادر جلطة بس اتبعنا ارشادات الدكتور ولما هدي روحنا المستشفى اما في الوقت ده من الصعب اني اتجه للويب سايت لو في خط ساخن ممكن الجئله**

**عندك تامين صحي او طبي ؟**

**اه فيه تأمين صحي تبع الجامعة وكمان فيه تأمين صحي تبع شغل والدي**

**مستني ايه من الويب سايت يفيدك ويقدمهولك؟**

**مستني يقدملي خدمة كويسة يسهل عليا التعامل عن المستشفيات والعيادات الخارجية من خلال اني اقدر اكشف كشف مبدأي عن طريق الاونلاين ان يكون في متابعة اونلاين ومتابعة الحالة الصحية ليا وان يكون فيه تاريخ حالة الصحية ليا محفوظ ع السيستم واني اقدر اعمل التحاليل المطلوبة في اماكن يكون الويب سايت متعاقد معاها بحيث يسهلوا عليا اجراءات التحاليل والتحاليل تكون موجودة ديركت علي السيستم بتاع الويب سايت واني اكون سهل اتواصل مع اي طبيب في اي تخصص في اي وقت ويكون فيه خط ساخن ويوم ما الجء للمستشفيات والعيادات الخارجية يكون فيه تنسيق بين السيستم عندكم والمستشفى او العيادة بحيث بكون معاهم تاريخ الحالة بتاعتي مسبقاً طبقا لما تم تشخيصي بيه من قبل ويتم التعاقد مع صيدليات تابعة للويب سايت يسهلوا اني اعرف اجيب الدواء ويجيلي اونلاين**